2G-யிலிருந்து 2.5G-க்குத் தாவிச்செல்லும் கட்டத்தில் முக்கிய பங்கு வகிப்பது தொடர்பாக்க முறை (Switching Method) ஆகும். 2G வரையில் தகவல் பரிமாற்றம் சுற்றுகைத் தொடர்பாக்க (Circuit Switching) முறையிலேயே நடைபெற்று வந்தது. 3G-யில் பொட்டலத் தொடர்பாக்கம் (Pocket Switching) பயன்படுத்தப்படுகிறது. 2G - 3G இரண்டுக்கும் இடைப்பட்ட தலைமுறையில் சர்க்யூட் சுவிட்சிங் முறையோடு சேர்த்துப் பாக்கெட் தொடர்பாக்க முறையும் செயல்படுத்தப்பட்டதால் 2.5G என்று அழைப்பது பொருத்தமே. பாக்கெட் சுவிட்சிங் முறை 3G-யின் பலன்கள் பலவற்றை நல்கும் எனினும், 3G சேவை அளவிற்கு வேகம் போதாது என்பதால் இவற்றை 2.5 அல்லது 2.75 என வரையறுப்பதே சரி.